Jakeuët - Wikipèdia bahsa Acèh, ènsiklopèdia bibeuëh\nJakeuët nakeuh saboh bagoë hareuta nyang geucok nibak hareuta nyang ka meuteuntèë nyang akan geubagi (geujôk) hareuta nyan keu peureuté atawa golongan nyang na lapan boh golongan. Jakeuët nakeuh salah saboh peurintah Allah Ta'ala keu geutanyoë hamba nyang trôh wajéb bôh jakeuët.\nJakeuët nyan na meumacam bagoë, na geupeunan jakeuët hareuta, na jakeuët jiwa atawa jakeuët tubôh (jakeuët pitrah).\nNyang rôh lam kawan jakeuët hareuta nakeuh limong macam:\nJakeuët meunatang lagèë unta, keubeuë atawa leumo, kamèng atawa bubiri.\nJakeuët meuih, pirak ngon rikaz.\nJakeuët tijarah atawa barang meuneukat.\nJakeuët Zuru' (tanaman keu peunajôh pokok) lagèë padé, jagông, kacang atawa la'én nibak nyan, ateuëh nan nyang ka geukira keu peunajôh pokok meunurôt teumpat, meunurôt dairah.\nJakeuët boh kayèë. Nyoë wajéb bak kureuma ngon boh anggô sagay, la'én hana wajéb.\nJakeuët fithrah geupeuwajéb bak buleuën Ramadhan, watee jih jeuët taboh jakeuët fitrah nyan bak awai uroë buluën Ramadhan sampoë seugolom jitamong watèe seumayang uroë raya 'Aidul fitri. Tiëp-tiëp ureuëng Islam nyang na sanggôp geupeuwajéb bôh jakeuët fitrah nyoë. Jakeuet fitrah nyan geubôh ngon dabeuh peunajôh utama lam nanggroë ureuëng Islam, jumeulah nyang geubôh keu sah jakeuët fitrah nakeuh si gantang atawa ngon seunukat jinoë na 2,30 kg (meunyoë breuëh).\nحديث ابْنِ عُمَرَ، أَنَّ رَسُولَ اللهِ صلى الله عليه وسلم فَرَضَ زَكَاةَ الْفِطْرِ صَاعًا مِنْ تَمْرٍ، أَوْ صَاعًا مِنْ شَعِيرٍ، عَلَى كُلِّ حُرٍّ أَوْ عَبْدٍ، ذَكَرٍ أَوْ أُنْثى، مِنَ الْمُسْلِمِينَ\nأخرجه البخاري في: 24 كتاب الزكاة: 71 باب صدقة الفطر على العبد وغيره من المسلمين\nHadih nibak Ibnu Umar RA, bahwasajih Rasulullah SAW geupeuwajeb jakeuet fitrah saboh sha' nibak kurma atawa sya'ir (jawawut, jagong, breueh atawa laen)ateuh tiep-tiep urueng merdeka ataupun lamiet/hamba sahaya, ateuh tie-tiep agam inong nibak urueng Islam. (Bukhari, Muslim)\nGeurumpök nibak "https://ace.wikipedia.org/w/index.php?title=Jakeuët&oldid=118012"\nTerakhir diubah pada 20 Buleuen Peuet 2020, pukul 16.47\nÔn nyoe seuneulheueh geupeusaneut bak 20 Buleuen Peuet 2020, poh 16.47.